paragraph_text: Izbor je također koincidirao s vijestima o križarskom oslobađanju Jeruzalema, ali i nastavku Borbe za investituru, tako da su se u Rimu još uvijek nalazila područja gdje su nadzor držali pristaše protupape Klementa III. Izbor je održan uz prisustvo nižeg svećenstva i predstavnika građana Rima. Na njemu je jednoglasno izabran Rainiero, kardinal-biskup S. Clementea i opat clunyjevskog samostana. Rainiero je ispočetka odbio prihvatiti mjesto pape tvrdeći da je "jednostavni redovnik koji se ne razumije u politiku", ali je na kraju isti dan ustoličen i posvećen od strane kardinala Odona de Chatillona, uzevši ime Paskal II.